Ware Christene: Gesigte en Drome
Bestudeer gerus die studie oor "slaap" saam met hierdie onderwerp: http://warechristene.blogspot.co.nz/2017/05/slaap-en-die-geestelike-betekenis-van.html
INLEIDING:------------------------------------------------------------------------------------------------------------Petrus gebruik die woorde "in 'n verrukking van sinne" wanneer hy verwys na die gesig wat hy gesien het in Hand. 10:10; 11:5. Paulus het ook hierdie woorde gebruik in Hand. 22:17 waar hy vertel van hoe hy in 'n wedersydse gesprek met die Here was...
Om "gesigte te sien" en "drome te droom" is veral die 2 maniere waarop die Here met Sy PROFETE gepraat het (Num. 12:16)(maar natuurlik praat Hy ook op ander maniere met ons, bv, deur Sy woord en deur Sy Gees -Hand. 10:19...). Geen wonder dat gelowiges genoem word 'n "priesterdom" in die N.T. (1 Pet. 2:9)(http://warechristene.blogspot.co.nz/2015/04/eersgeborenes-en-eerstelingepriesters.html), want dit was profeteer dat na die uitstorting van die Heilige Gees die seuns en dogters sal PROFETEER - l.w. die woorde in Hand. 2:17,18 - "die ou mense sal DROME DROOM" en "jongelinge GESIGTE SIEN" (vgl. Joel 2:28). Ons sien ook vele voorbeelde in die boek van Handelinge, hoe die Here steeds met Sy dienaars praat d.m.v. drome en gesigte (in die N.T.). Drome en gesigte is nie iets wat slegs in die O.T. hoort en verbygegaan het nie...
In die Ou Testament was God se Gees nie op al Sy dienaars uitgestort nie. Die volk van God was bv. "diensknegte" van God genoem, tog het net sekeres van die volk die Gees ontvang(http://warechristene.blogspot.co.nz/2014/08/die-gees-van-god-1.html). Die wat wel die Gees van God ontvang het, was die wat bekwaam gemaak is om spesifieke werke vir die Here te doen, om Sy wil aan die volk bekend te maak en hulle te waarsku waar hulle verkeerd gaan (2 Sam. 23:2). In die O.T. het die Here veral deur GESIGTE en DROME met Sy diensknegte gepraat, en gebruik steeds o.a. gesigte en drome in die N.T. om Sy wil bekend te maak, mense te waarsku, en spesifieke opdragte te gee aan Sy kinders... Die dienskneg wat gevul is met die Gees van God, het nie nodig om 'n profeet op te soek sodat hy die Here kan raadpleeg nie, maar raadpleeg self vir Christus Jesus - en die manier hoe die Here hulle antwoord en opdragte gee en waarsku, is somtyds d.m.v. "gesigte en drome". (Heb 1:1 - "Nadat God baiekeer en op baie maniere in die ou tyd gespreek het tot die vaders deur die profete, het Hy in hierdie laaste dae tot ons gespreek deur die Seun)(Matt. 23:10).
Die groot verskil tussen die O.T. profete en die N.T. profetiese bediening gaan veral daaroor dat die wet en profete (van die O.T.) TOT OP JOHANNES (die doper) was...(Matt. 11:13). Voor Johannes die Doper was die koninkryk van die hemele (DIE EVANGELIE VAN DIE KONINKRYK) nie gepreek deur die wet en profete nie! (Matt. 11:12,13); dit was wel aangeraak en hulle het geweet daarvan, maar die EVANGELIE daarvan was verborge (Matt. 13:35). Die feit dat die wet en profete tot op Johannes was, beteken nie dat daar geen profetiese bediening is in die N.T. nie, want wat Christus vir ons hier wil leer in Matt. 11, is nie dat die tyd van "drome droom" en "gesigte sien" verby is nie, maar eerder dat met die tyd van Johannes, die tyd aangebreek het waarin die evangelie vd koninkryk verkondig word... -(Luk 16:16 - "Die wet en die profete was tot op Johannes; van toe af word die evangelie van die koninkryk van God verkondig, en elkeen dring met geweld daarin"). Dit beteken ook nie dat die wet tot niet is nie!, want in die koninkryk van die hemele het wette eerder 'n sterker (en ook klem op die geestelike) betekenis. Baie Christene verstaan nie hierdie dinge nie, omdat hulle nie die leringe oor die koninkryk van die hemele (koninkryk van God) ernstig opneem nie. As ons nie ag gee op die evangelie wat Christus gebring het nie, dan verstaan ons nie die koninkryk van die hemele nie, al is ons ook in dit! Ja, die gawes van die Gees is net so deel van die koninkryk van die hemele as wat dit deel was van die Geesvervulde dienaars in die O.T. En die manier hoe die Here met Sy diensknegte praat, is baiemaal d.m.v. gesigte in drome (ook in die N.T.).
Ons kan miskien dink dat om 'n gesig te sien maar dieselfde is as 'n gewone droom, maar dit is nie heeltemal korrek nie; alhoewel, gesigte kom somtyds d.m.v. drome, maar dit beteken nie dat wanneer die Here met iemand praat deur 'n gesig, dit slegs iemand se verbeelding is soos sinnelose drome nie. Somtyds is 'n gesig in die vorm van 'n voorstelling soos beelde of diere ens. (bv. Hand. 10:11; Dan. 7...). Somtyds gee die Here 'n woord deur 'n droom of gesig, of Hy gee 'n opdrag, of wys iets wat in die toekoms gaan gebeur... (rol af vir skrifgedeeltes). Hierdie "verrukking van sinne" voel net so werklik vir die persoon wat dit ervaar asof dit regtig besig is om te gebeur (Hand. 12:9) - die een wat dit beleef, se sinne beleef dit ook! (Hebr. 12:21-verskrik en sidder)(Dan. 10:7,8-groot skrik, geen krag, sy gesonde kleur aan hom het verander en verdwyn)(Dan. 10:16-deur krampe oorval...), ens.. 'n Goeie vb. hiervan is in Hand. 12:9 - Petrus het gemeen dat hy 'n gesig sien toe die engel hom uitlei uit die gevangenis, terwyl dit werklik plaasgevind het - eers toe hy die straat bereik en die engel hom verlaat het, toe besef hy dat dit werklik gebeur het en nie net 'n gesig was nie (v.11)(neem kennis dat Petrus glad nie onbekend was met gesigte sien nie-Hand. 10) - en dat die rede waarom hy nie op daardie tydstip besef het dat dit nie 'n gesig is nie, maar werklikheid, is omdat die ervaring van 'n "gesig sien" vir hom niks verskillend was van die werklikheid nie....
"Gesigte" kom nie altyd d.m.v. drome nie, maar kan wel kom deur 'n droom (en die Skrif verklaar dat dit tydens diepe slaap gebeur-Job 33:15). Koning Nebukadnésar het bv. GEDROOM van 'n beeld (Dan. 2), maar Daniel beskryf dit as 'N GESIG wat hy gesien het! (Dan. 2:31). Ander terme wat gebruik word vir wanneer 'n gesig deur 'n droom kom, is "droomgesig" (Dan. 4:5,18; 7:1), "naggesig" (Job 33:15; Jes. 29:7; Dan. 2:19), " 'n gesig in die nag gesien" (Dan. 7:2; Sag. 1:8; Hand. 16:9), "gesigte van sy hoof op sy bed" (Dan. 2:28; Dan. 4:5,10,13; Dan. 7:1)... In Dan. 2:1,2 word ook vir ons vertel dat die gesig wat hy in die nag gesien het, 'n "droomgesig" was - en die woorde wat gebruik word daar wat dit bevestig, is: "toe het hy die droom opgeskrywe". Dus sien ons dat 'n gesig baiemaal in die vorm van 'n droom na iemand kom. Paulus is in Hand. 16:9 'n gesig in die nag gewys waardeur hy 'n opdrag ontvang het. Die 4 diere wat Daniel in Dan. 7 gesien het, was ook deur 'n droomgesig. Kyk ook Hand. 18:9... Die Here praat baiemaal met mense d.m.v. drome - kyk bv. hoe Hy vir Abimeleg gewaarsku het in Gen. 20:3 d.m.v. 'n droom; en vir Laban in Gen. 31:24; en Pilatus se vrou in Matt. 27:19...e.a. Josef is 'n goeie vb. van iemand met wie die Here gedurig gepraat het d.m.v. drome (Gen. 37:8) - en ons sien ook hoe hierdie drome alles vervul is op hulle tyd (Gen. 37:20-42:9; 44:14...). Kyk ook vir Josef van Maria...(Matt. 2:12-22). En Jakob (Gen. 28; 31:10,-12). En Hy't aan Salomo verskyn in 'n droom (1 Kon. 3:5,15)....(rol gerus af na "skrifgedeeltes" vir nog vb.e). Job maak 'n interessante stelling waardeur hy verklaar dat dit deur DROME is (naggesigte)(en in "diepe slaap")(Job 33:15-20) wat die Here mense se ore open, en o.a. waarsku. Meeste drome is nietig soos "baie woorde", of soos "die dwaas se woorde" (Ecc 5:3,6)(Ps. 73:20)..., maar wanneer die Here met iemand praat deur 'n droom, is dit beslis nie nietig nie en in baie gevalle is mense verskrik deur hierdie ervaring of dit maak hulle onrustig... (Dan. 2:1,2; 4:4; Job 7:14; 4:14) - en hulle ONTHOU die droom baie presies! DROME (en/of GESIGTE) is 'n manier wat die Here gebruik om vir mense opdragte te gee of aan hulle Sy wil of iets bekend te maak, of hulle te waarsku... (soos die goddelike waarskuwings aan Josef - Matt. 2:12,13 en 22).
MAAR nie oral waar iemand 'n gesig sien, is dit altyd d.m.v. 'n droom nie! In die geval van die vroue wat in Luk. 24 die graf besoek en Christus se liggaam nie kon vind nie, het hulle gesê dat hulle ‘n gesig gesien het van engele, wat sê dat Hy lewe (Luk. 24:23). Duidelik was hulle nie aan die slaap nie, en dit was nie in die nag nie en dit was nie 'n droom nie. Toe Moses in Eks. 3 die brandende doringbos sien wat nie verteer nie, was hy nie aan die slaap toe hy hierdie gesig (Hand. 7:31) sien nie (Eks. 3:1). Ook in Hand. 9:11 was Saulus besig om te bid toe die gesig aan hom gewys word. Op dieselfde wyse is daar 'n gesig gewys aan Cornelius, l.w. omtrent die 9de uur, en wat wil voorkom volgens v.2 en 4 of hy in gebed was. Dit was ook tydens gebed in Hand. 10:9 (Hand. 10:17)(omtrent die 6de uur) toe Petrus die gesig van doek met diere gesien het (en die skrif verklaar verder in v. 10 dat daar 'n VERRUKKING VAN SINNE oor hom gekom het...).
Alhoewel die Here o.a. drome en gesigte gebruik om met Sy diensknegte te praat, is dit ongelukkig so dat die bose soortgelyke metodes gebruik om valse leerstellings te verkondig, om mense te mislei om 'n ander Jesus te dien, of 'n ander gees te ontvang, of ander evangelie aan te neem... (Jer. 23:28-32; 29:8,9). Vele gelowe het al op hierdie wyse ontstaan deurdat iemand bv. getuig dat hy 'n gesig gesien het waarin hy woord ontvang het of dat 'n engel aan hom verskyn het, maar dan was dit nie van die Here nie (1 Kon. 13:18). Of ander getuig dat God met hulle praat deur drome, of deur gesigte tydens heidense vorme van meditasie, en dan was dit bose entiteite, nie die Here nie!
Valse profete gebruik graag drome en gesigte om ander te mislei (Jer. 23:25-32; Jer. 29:8,9; Matt. 24:11; 2 Pet. 2:1). Elke gees moet op die proef gestel word (1 Joh. 4:1). Enige woord in stryd met die Here se opdrag of in stryd met Sy waarheid, is nie 'n woord wat van die Here kom nie (1 Kon. 13). En elke profeet sal aan sy vrugte geken word - as sy vrug dus nie getuig daarvan dat hy gehoorsaam is aan die woorde van Christus Jesus nie, m.a.w. hy 'n ander "waarheid" bring, of ander Jesus, of ander gees, dan getuig sy vrug teen hom - so iemand het nie 'n woord van die Here ontvang nie, al gee hy ook voor dat hy het (Deut. 13:1-4)(Jes. 30:9,10). (2Pe 2:1 - "Maar daar was ook valse profete onder die volk, net soos daar onder julle valse leraars sal wees wat verderflike ketterye heimlik sal invoer, en ook die Here wat hulle gekoop het, verloën en ‘n vinnige verderf oor hulleself bring"). Sommige Christene probeer "profete" speel. Reeds in die eerste gemeentes was hierdie 'n groot probleem! Paulus gee o.a. die volgende raad t.o.hiervan: (1Kor. 14:37,38 - "As iemand meen dat hy ‘n profeet of ‘n geestelike mens is, moet hy erken dat wat ek aan julle skrywe, bevele van die Here is". Maar as iemand onkundig is, laat hom onkundig bly"). Wanneer iemand iets profeteer IN STRYD MET DIE WAARHEID, in stryd met wat Jesus Christus geleer het, dan is hy vals - die woord wat hy beweer hy van die Here verkry het, is nie van die Here nie!
DIE PERSOON WAT EGTER DIE WAARHEID VERKONDIG (die ware dienskneg van die Here op wie die Gees van God rus en wat profeteer volgens wat die Here spreek, nie uit eie hart nie), SAL VERVOLG WORD - MENSE GAAN NIE ALTYD VAN HULLE HOU NIE, OMDAT HULLE DIE WAARHEID PRAAT. EN SOMMIGE WORD DOODGEMAAK TER WILLE VAN DIE WAARHEID. (1Jn 4:6 - "Ons is uit God; hy wat God ken, luister na ons; hy wat nie uit God is nie, luister nie na ons nie. Hieruit ken ons die Gees van die waarheid en die gees van die dwaling")(1 Joh. 4:2,3). Ware diensknegte is nie in die besigheid van valse liefde nie!, maar sal eerder die waarheid verkondig omdat hulle regtig omgee vir mense. Hierdie is een van die kenmerke van 'n WARE dienskneg vd Here - hulle sal die waarheid verkondig al beteken dit ook dat hul hul lewe verloor (lewe , vriende, familie, werk ens...verloor)! (http://warechristene.blogspot.co.nz/2015/07/profete-valse-profeet.html)(soos met baie profete vd O.T. gebeur het; ook soos met Christus self gebeur het en met Sy dissipels...).
- die wat ‘n plan uitvoer, maar dit is nie uit die Here nie!;
- of die wat ‘n verbond sluit, en dit is nie uit Sy Gees nie (Jes. 30:1). Die OPSTANDIGE MENS RAADPLEEG nie die Here NIE!
Die Here gebruik baiemaal "gesigte" wanneer Hy ons iets wil meedeel of ons 'n opdrag wil gee om iets te doen;
of Hy gebruik die gesig om vir iemand te wys wat Hy gaan doen...:
(Act 7:31) En Moses het dit gesien en hom oor die gesig verwonder; en toe hy daarheen gaan om dit te besien, het die stem van die Here tot hom gekom:
(Act 9:10) En daar was ‘n dissipel in Damaskus met die naam van Ananías; en die Here het vir hom in ‘n gesig gesê: Ananías! En hy antwoord: Hier is ek, Here...................................